**ΟΔΗΓΙΕΣ ΠΡΟΣ ΕΙΣΗΓΗΤΕΣ**

Το 3Ο Μαθητικό Συνέδριο Έρευνας και Επιστήμης φέτος λόγω της πανδημίας του Covid-19, θα πραγματοποιηθεί διαδικτυακά.

Οι εισηγήσεις των εργασιών που έχουν λάβει θετική κρίση για παρουσίαση στο συνέδριο (είτε προφορικά είτε poster), θα πρέπει να υποβληθούν ως βιντεοσκοπημένες παρουσιάσεις ώστε να εξασφαλιστεί η σωστή ροή του προγράμματος.

Οι εργασίες που έχουν επιλεγεί ως poster θα παρουσιαστούν στους συνέδρους βιντεοσκοπημένες.

Οι εργασίες που έχουν επιλεγεί για προφορική παρουσίαση θα παρουσιαστούν από τους εισηγητές αφού πρώτα συνδεθούν με την πλατφόρμα του συνεδρίου, σύμφωνα με οδηγίες που θα τους δοθούν στο επόμενο χρονικό διάστημα. Το βίντεο θα χρησιμοποιηθεί μόνο στην περίπτωση που παρουσιαστεί τεχνικό πρόβλημα σύνδεσης του εισηγητή.

Ως εκ τούτου, καλούνται οι συγγραφείς να υποβάλουν **μέχρι Κυριακή 31 Ιανουρίου 2021** το αργότερο, ένα βίντεο με την παρουσίαση της εργασία τους.

**Χαρακτηριστικά του βίντεο.**

**Μέγιστη Διάρκεια βίντεο**: 10 λεπτά για τις προφορικές παρουσιάσεις και 5 λεπτά για τα poster

**Μέγιστο μέγεθος αρχείου**: 100 ΜΒ.

**Φορμά Αρχείου βίντεο**: MP4 ή WMV (Windows Media Video)

**Προτεινόμενη ανάλυση**: 960x720. (ελάχιστη ανάλυση τουλάχιστον 640x480)

**Οδηγίες Δημιουργίας Βίντεο**

To βίντεο της παρουσίασής σας θα αποτελείται, κατά προτίμηση, από τις διαφάνειες της παρουσίασής σας μαζί με ταυτόχρονη αφήγηση. Μπορείτε να δημιουργήσετε ένα βίντεο της παρουσίασης σας με δύο βασικούς τρόπους.

**Α**. Μέσα από το *MS Powerpoint*, αρκεί να έχετε έκδοση του Office 2010 ή νεώτερη. Σε αυτή την περίπτωση η διαδικασία συνοψίζεται σε δύο βήματα:

1. Στο μενού «Προβολή Παρουσίασης», επιλέγετε «Εγγραφή Παρουσίασης» για να ξεκινήσετε την εγγραφή της παρουσίασης σας. Θα χρειαστείτε μικρόφωνο ώστε να μπορέσετε να ηχογραφήσετε την ομιλία σας κατά τη διάρκεια της παρουσίασής σας

2. Αφού ολοκληρώσετε την παρουσίαση, επιλέξτε, από

το μενού «Αρχείο»,«αποθήκευση & αποστολή»

(Powerpoint 2010) ή «εξαγωγή» (Powerpoint 2013 ή νεώτερο) και στη συνέχεια «Δημιουργία Βίντεο».

(χρησιμοποιήστε την προκαθορισμένη επιλογή για ανάλυση 720p).

Ανάλογα με το μέγεθος του παραγόμενου βίντεο και τον τύπο του Η/Υ που χρησιμοποιείτε η παραπάνω διαδικασία μπορεί να διαρκέσει αρκετή ώρα.

Οδηγίες για τα παραπάνω βήματα μπορείτε να βρείτε στα παρακάτω βίντεο:

Στα Ελληνικά: [Δημιουργία Βίντεο με το Powerpoint](https://www.youtube.com/watch?v=47tJ-N2UkYA&feature=youtu.be)

Στα Αγγλικά (από την Microsoft): [Record A Slide](https://support.microsoft.com/en-us/office/record-a-slide-show-with-narration-and-slide-timings-0b9502c6-5f6c-40ae-b1e7-e47d8741161c?ui=en-us&rs=en-us&ad=us)

[Show with narration.](https://support.microsoft.com/en-us/office/record-a-slide-show-with-narration-and-slide-timings-0b9502c6-5f6c-40ae-b1e7-e47d8741161c?ui=en-us&rs=en-us&ad=us)

Β. Μπορείτε να χρησιμοποιήσετε οποιαδήποτε

άλλη μέθοδο βιντεοσκόπησης της παρουσίασης και της ομιλίας σας αρκεί το παραγόμενο βίντεο να ικανοποιεί τα τεχνικά χαρακτηριστικά που προαναφέρθηκαν.

**Χρήσιμες Συμβουλές για την δημιουργία του βίντεο:**

* Χρησιμοποιήστε όσο το δυνατόν πιο ήσυχο χώρο.
* Αποφύγετε χώρους με ηχώ (μεγάλους, άδειους χώρους)
* Συνιστάται ενσύρματη σύνδεση στο Διαδίκτυο, αλλά εάν δεν είναι διαθέσιμη, μια ισχυρή σύνδεση Wi-Fi ώστε να μπορέσετε να κάνετε το ανέβασμα σε κάποιο δικτυακό χώρο αποθήκευσης.
* Αποφύγετε τη χρήση προεπιλεγμένου ενσωματωμένου μικροφώνου στον υπολογιστή.
* Κάντε μια δοκιμαστική εγγραφή δύο λεπτών και ελέγξτε την ποιότητα του ήχου και της εικόνας, τη μορφή MP4 (ή WMV) και το μέγεθος του παραγόμενου αρχείου βίντεο (το μέγιστο μέγεθος ανά 60 δευτερόλεπτα βίντεο πρέπει να είναι κάτω από 10 ΜΒ).

**Μεταφόρτωση («Ανέβασμα») του βίντεο σας**

**(Προθεσμία: Κυριακή, 31 Ιανουαρίου)**

Αφού δημιουργήσετε το βίντεο με την εισήγησή σας θα πρέπει να το ανεβάσετε σε κάποιο δικτυακό χώρο διαμοιρασμού αρχείων (Youtube, Google Drive, WeTransfer, Dropbox κλπ.) και να στείλετε τον αντίστοιχο σύνδεσμο διαμοιρασμού του αρχείου βίντεο μέσω e-mail στην

διεύθυνση:……………………………..

**Παρατήρηση:**

Δώστε **ΟΠΩΣΔΗΠΟΤΕ** σαν όνομα του βίντεο τον αριθμό της εργασίας σας (π.χ. 12Γ.mp4 ή 12Γ.wmv, για την εργασία με αριθμό 12Γ).

Για οποιοδήποτε πρόβλημα με τη δημιουργία ή

μεταφόρτωση της παρουσίασής σας, μπορείτε να επικοινωνείτε με ……………………..

ΠΡΟΣΟΧΗ: Να σημειωθεί ότι, για κάθε εργασία, η

μη αποστολή βίντεο μέχρι την παραπάνω προθεσμία,

θα ισοδυναμεί με απουσία εισήγησης στο συνέδριο και

θα έχει ως αποτέλεσμα να μην συμπεριληφθεί η εν λόγω εργασία στ πρακτικά του συνεδρίου.